Shalom ja tere õhtust!
Eetris on TV7 lisraeli Uudised Jeruusalemmast.
Põhiteemad -
Tuli hävitas osa Galilea järve ääres asuvast kirikust.
Politsei sõnul võis olla tegemist süütamisega.
Šveitsi võimud uurivad süüdistusi, mille järgi häkkerid ründasid hotelle,
kus peeti rahvusvahelisi tuumakõnelusi Iraaniga.
Jeemeni parteide esindajad,
kes püüavad hetkel Genfis konfliktile lahendust leida,
teatasid olulisest progressist.
Gennetsareti järve ääres asuv kirik hävis osaliselt tulekahjus.
Politsei peab seda süütamiseks.
Varahommikul, veerand nelja ajal,
kuulsin kõva häält. Jooksin oma toast välja,
nägin, et kloostri peasissekäik oli põlenud
ja tundsin bensiini lõhna.
Kirik usutakse asuvat kohal,
kus Jeesus tegi leibade ja kalade paljundamise ime.
See on olnud Pühal maal traditsiooniline palverännakuobjekt.
Kloostrielanikud usuvad, et me pole kohustatud koos elama.
Tahame koos elada ega lase mõnel fanaatikul häirida
selle maa rahvusrühmade kooseksisteerimist.
Tahame hoone taastada.
Ehk saab see veel parema väljanägemise.
Toimunu on kohutav löök, kuid saame sellest üle.
Politsei esindaja Micky Rosenfeldi sõnul
leidsid uurijad sündmuspaigalt heebreakeelse graffiti.
Politsei ja tuletõrje uurijad kahtlustavad seetõttu,
et tegu oli tahtliku süütamisega.
Tuletõrje saabus kohale kell 3.30 ja suutis tule kustutada.
Kiriku sise- ja välisruumid said siiski oluliselt kahjustada.
Graffiti tekst süüdistab kristlust ebajumalateenistuses.
Šveitsi võimud on kontrollinud mitmeid paiku,
uurides väiteid häkkerite rünnaku kohta hotellides,
kus peeti Iraani tuumakõnelusi.
Peaprokurör Lauberi sõnul
on otsingute käigus leitud materjal analüüsimisel.
Võin vaid kinnitada,
et uurime hetkel poliitilise spionaaži juhtumit Šveitsis.
Rohkem ma öelda ei saa, peale selle, et tegime kodureide
ja kogusime rohkelt materjali, mida tuleb veel töödelda ja analüüsida.
Oluline seik on seegi, et poliitilise spionaaži juhtumite puhul
pole juriidiline koostöö põhimõtteliselt võimalik,
ei Šveitsis ega mujal maailmas.
See seab ka piirid, mille raames uurida saame.
Vene küberjulgeolekufirma Kaspersky Lab teatas hiljuti,
et arvutiviirused olid seotud kohtadega,
kus oli peetud tuumakõnelusi Iraani ja P5+1 maade vahel
(USA, Venemaa, Hiina, Prantsusmaa, Inglismaa, ja Saksamaa).
Kõnelusi on seni peetud Genfis,
Lausanne'is, Montreux's, Münchenis ja Viinis.
Lauber keeldus kommenteerimast, kes võiks süüdi olla.
Iisrael on mures,
et lõplik lepe Iraaniga ei leevenda kartust Iraani tuumavõimekuse osas.
Iisrael lükkas eelmisel nädalal alusetuina ümber raportid
nagu oleks nad juhtumiga seotud.
Veel Iraani kõneluste kohta -
Jätkuvad läbirääkimised Iraani ja P5+1 maade vahel.
Iraani tuumaprogrammi suhtes tahetakse jõuda lõpliku lepinguni
enne 30. juuni tähtaega.
Vene asevälisministri Ryabkovi sõnul
vormib P5+1 hetkel ühist tegevuskava,
millega Iraani sanktsioone lepingu nurjumise korral taastada.
Selles arvestatakse nii Lääne kui Venemaa muredega.
Ryabkovi sõnul nõuab USA,
et kui vahendid tuumatüli lahendamiseks otsa saavad
ja kui Iraan lepingut ei järgi,
taastataks kõik sanktsioonid ja lisatakse ehk uusigi.
Iraagi peaminister Haider al-Abadi sõitis hommikul Iraani
arutama bilateraalseid suhteid ja ISIL-i vastast sõda.
Abadi kohtus Iraani ülemjuhi, ajatolla Khameneiga
ja teiste Iraani ametnikega.
Visiit toimus Iraani kutsel.
Abadi kantselei netilehel öeldi,
et visiidi käigus arutatakse mitmeid ühishuve:
bilateraalseid suhteid, terrorismivastast sõda
ja rahvusvahelisi jõupingutusi ISIL-i vastu.
Jeemeni konflikti juurde - Jeemeni parteide esindajad
peavad Genfis kõnelusi konflikti lahendamiseks.
Teatati olulisest progressist osapoolte vahel.
Täna hukkus Jeemeni pealinnas Saanas
ISIL-i koordineeritud autopommirünnakuis ca 50 inimest.
Kõnelustel osalevad ka Iraani toetatud houthid
ja eksiilis asuva presidendi Mansour Hadi valitsuse esindajad.
Sihiks on lõpetada kolm kuud väldanud sõda,
mis on Jeemeni humanitaarkriisi tõuganud.
Täna tehti kõnelustel olulisi edusamme.
Tulevikunägemuste määratlemine oli esimene samm lahenduse suunas.
Arutasime tõsiselt relvarahu ja vältimatuid samme,
mida on vaja sisekonflikti lõpetamiseks.
Tehti mõningaid positiivseid ettepanekuid.
ÜRO erisaadik väljendas suuremat avatust ja heakskiitu.
Need kõik on märgid sellest,
et teeme esimest sammu kriisi lahendamise suunas.
Tehti erinevaid ettepanekuid ja tajume lähenemist.
Kui Allah lubab, kõnelused jätkuvad, lähenemine süveneb,
ja saame need ettepanekud lõpuks vormistatud.
Raportite järgi on Jeemenis alates märtsist hukkunud
üle 2600 tsiviilelaniku ja võitleja. Süveneb ka humanitaarkriis,
kui toit, ravimid ja muud tarbekaubad otsakorral on.
Lõuna-Süüria mässulised teatasid pealetungist
kavatsusega vallutada ülejäänud Süüria armee hallatavad positsioonid
Quneitra maakonnas, Iisraeli piiri läheduses.
Meie, al-Fatiheeni väejuhatuse tiivad,
kuulutame välja Nusrat Hara'rna lahingu alguse.
Tahame muuhulgas vabastada järgmised linnad ja külad:
Jeba, Tal Kromi, Shaari, Khan Arnabeh' ja al-Baathi.
Quneitra asub tundlikus piirkonnas,
70 km Damaskusest lõunas.
Seal käivad pidevad lahingud mitmete mässuliste rühmituste
ning Süüria armee ja selle liitlaste vahel.
Mässuliste esindaja al-Rayes rääkis Twitteris,
et mässuliste koalitsioon on teinud lepingu,
mille järgi al-Qaeda sidemetega Nusra Rinne rünnakus ei osale.
Rünnakus osalevad rühmitused
võitlevad mässuliste Vaba Süüria Armee nimel.
Erinevad rühmitused, sh ISIL ja al-Nusra Rinne,
on viimastel kuudel erinevates Süüria paikades
Süüria armeele tõsist survet avaldanud.
Üks teine mässuliste koalitsioon, sh Nusra Rinne,
on saanud kontrolli loodes asuva Idlibi maakonna üle
ja pääsenud lähemale president Assadi rannikubaasile.
ISIL-i võitlejad aga vallutasid maikuus Palmyra linna.
Aitäh vaatamast!
Jaanipäeva tõttu Soomes homme Iisraeli Uudiseid eetris pole.
Jeruusalemma toimetus soovib teile kena õhtut ja shabat shalom!
Kohtumiseni esmaspäeval!
Tõlge: Monika Jaaguri